# data[].attributes.body
พ่อกับแม่เป็นบุคคลที่ฉันรักและเคารพมากที่สุดในโลก ท่านซัพพอร์ตเราทุกอย่างเท่าที่ให้ได้ เป็นที่ปรึกษาที่ดีของลูก ยินดีกับทุกความสำเร็จของลูก ทั้งสองคนไม่ลืมที่จะทำให้วันธรรมดาเป็นวันสำคัญ เช่น การกินข้าวพร้อมหน้าพร้อมตากัน นั่งสังสรรค์กันในครอบครัวอยู่เสมอ ทำให้เราคลายเครียดและสนิทสนมกล้าพูดคุยกันมากขึ้น เวลาทำอะไรพ่อกับแม่นึกถึงคนรักและลูกก่อนเสมอ ใส่ใจรายละเอียดเล็ก ๆ น้อย ๆ ว่าเราชอบอะไรไม่ชอบอะไร ซื้อของอร่อยติดมือมาฝากเราจากที่ทำงานเสมอ ฉันจึงพยายามเป็นคนที่ดีขึ้นให้ได้ในทุกวัน แบ่งเบาภาระงานบ้านที่ตัวเองทำได้ ใช้ชีวิตให้เป็น อยากเป็นคนที่ประสบความสำเร็จในหน้าที่การงาน ฉันไม่รู้ว่านิยามคำว่ากตัญญูเป็นอย่างไร ทำไมต้องกตัญญู แต่ความรักที่ฉันได้รับมาทำให้ฉันอยากมอบความรักให้ท่านกลับไป

# data[].attributes.body
ที่บ้านมีสมาชิกสัตว์เลี้ยงคือสุนัข 5 ตัว แพนด้า น้ำตาล ดีน่า หลงหลง เฉาก๊วย สัตว์เลี้ยงอยู่เป็นเพื่อนฉันทุกวัน ถึงพวกเด็กๆจะพูดไม่ได้แต่อยู่ด้วยก็รู้สึกสบายใจตลอดเวลา สร้างรอยยิ้ม สร้างความสุขให้กับเรา เราดูแลทะนุถนอมเขาอย่างดี หาขนมสำหรับสัตว์มาให้กินอยู่บ่อย ๆ ให้กินอาหารที่มีประโยชน์ ตอบแทนความซื่อสัตย์ของเขาที่มีต่อเรา

# data[].attributes.body
อาหารที่ชอบคือ หมูกระทะ เป็นเมนูที่กินได้ทุกวันไม่มีเบื่อ อาหารทานเล่นมากมาย หมูย่างหอม ๆ น้ำซุปร้อน ๆ เวลาเครียดหรืออารมณ์ไม่ดีหมูกระทะจะเยียวยาทำให้เราอารมณ์ดีขึ้น มีความสุขทุกครั้งที่ได้กิน

# data[].attributes.headline
ประเพณีบุญบั้งไฟ

# data[].attributes.subject
ประเพณีบุญบั้งไฟ

# data[].attributes.body
ดิฉันได้มีส่วนร่วมถือป้ายหมู่บ้านอัมพวัน ในกิจกรรมบุญบั้งไฟของตำบลสำราญ อำเภอเมือง จังหวัดขอนแก่น ประจำปี2565 เป็นประเพณีที่ประทับใจมากเพราะเป็นประเพณีประจำท้องถิ่นอีสาน เต็มไปด้วยความศรัทธา ความสามัคคี ทุกหมู่บ้านมีส่วนร่วมใจการทำกิจกรรม มีทั้งการรำประกอบเพลงประเพณีบุญบั้งไฟ การแต่งตัวเข้าร่วมขบวนต่าง ๆ เพื่อความสนุกสนาน เป็นสีสัน การตกแต่งบั้งไฟให้สวยงามเพื่อเข้าร่วมแต่ไม่มีการแข่งขัน

# data[].attributes.headline
ชีวิตในวัยมัธยม

# data[].attributes.subject
ชีวิตในวัยมัธยม

# data[].attributes.body
ในวัยมัธยมเรียนที่โรงเรียนกัลยาณวัตร จังหวัดขอนแก่น สายศิลป์ภาษาอังกฤษ-จีน สิ่งที่ประทับใจที่สุดคือเพื่อน ๆ และคุณครูที่คอยสนับสนุน ช่วยเหลือกันและกันตลอดจนเรียนจบไปด้วยกัน จนได้เรียนต่อมหาลัยที่ทุกคนใฝ่ฝัน มัธยมปลายมีกิจกรรมเยอะมากเนื่องจากเป็นห้องเรียนสายภาษา จะมีกิจกรรมวันภาษาต่าง ๆ ห้องเราจะมีหน้าที่จัดสถานที่และทำกิจกรรมอยู่ตลอด เช่น ขายหม่าล่า(อาหารขึ้นชื่อของจีน) ขายชานมไข่มุก ขายจดหมายสื่อรัก แข่งขันประกวดชุดรีไซเคิล ฯลฯ เป็นช่วงที่เหนื่อยและสนุกไปพร้อมกัน ทั้งกิจกรรมเยอะ ทั้งงานในห้องเรียนเยอะ  ดิฉันทำหน้าที่เป็นเหรัญญิกของห้อง เหนื่อยกับทุกงานเพราะเกี่ยวกับการเงิน หนักที่สุดคืองานกีฬาสี ทั้งโดนโกงต่าง ๆ อาจารย์กับเพื่อนช่วยเต็มที่และก็ผ่านมันมาด้วยกัน และอีกสิ่งที่ทำให้จดจำความเหนื่อยนี้ได้ตลอดคือช่วงอ่านหนังสือเตรียมสอบเข้ามหาลัย เพื่อน ๆ ช่วยกันติว ช่วยกันหาข้อสอบมาทำด้วยกัน จนพวกเราได้เข้ามหาลัยที่เราอยากเรียนกัน ถึงเหนื่อยแต่คุ้มค่ามาก